    “Mo ti sọ lánà-án bí o ti jẹ́ pé ọba ìlú wa rán mi ní iṣẹ́ wí pé ki n ṣe olórí àwọn ọdẹ pàtàkì ti wọn n lọ sí ìlú pàtàkì kan ti orúkọ rẹ̀ ń jẹ òkè Ìrònú níbi tí wọn o ti ká èso Ìrònú lórí igi ìrònú nínú Igbó Elégbèje. Òkè Ìrònú ń bẹ létí odi ọ̀run. Mo wí lánà-án pẹ̀lú bi èmi àti ìránṣẹ́ ọba yi gbogbo àgbègbè lọ tí à ń wá àwọn ènìyàn pàtàkì kiri, mo sì tún wi pẹ̀lú bí a ti ṣe rí abàmì ẹ̀dá kan mú bọ̀ orúkọ ẹni ti ń jẹ́ Ìbẹ̀ǹbẹ́-olókùnrùn ti ó jẹ́ ẹni ti o le jẹun júlọ lórí ilẹ̀ ayé. Mo fẹ́ kí a máa bá ìtàn náà lọ.
    “Mo ti so lana-an bi o ti je pe oba ilu wa ran mi ni ise wi pe ki n se olori awon ode pataki ti won n lo si ilu pataki kan ti oruko re n je oke Ironu nibi ti won o ti ka eso Ironu lori igi ironu ninu Igbo Elegbeje. Oke Ironu n be leti odi orun. Mo wi lana-an pelu bi emi ati iranse oba yi gbogbo agbegbe lo ti a n wa awon eniyan pataki kiri, mo si tun wi pelu bi a ti se ri abami eda kan mu bo oruko eni ti n je Ibenbe-olokunrun ti o je eni ti o le jeun julo lori ile aye. Mo fe ki a maa ba itan naa lo.